b'\n_START_ARTICLE_\nJames Hopwood Jeans\n_START_SECTION_\n\xc5\xbdivljenje in delo\n_START_PARAGRAPH_\nJeans je \xc5\xa1tudiral na Univerzi v Cambridgeu. Od leta 1905 je \xc5\xbeivel v ZDA, od leta 1910 do 1912 je bil profesor za uporabno matematiko v Princetonu in Cambridgeu. Leta 1923 je bil raziskovalni sodelavec Observatorija Mount Wilson. Leta 1928 je bil povzdignjen v viteza._NEWLINE_Raziskoval je na podro\xc4\x8dju dinamike in sevanja plinov. V kineti\xc4\x8dni teoriji plinov je dokazal zakon o enaki porazdelitvi energije in Maxwellov zakon porazdelitve hitrosti molekul. Na osnovi klasi\xc4\x8dne teorije je izvedel ena\xc4\x8dbo, ki daje skupaj z Rayleighovo ena\xc4\x8dbo porazdelitev sevanja \xc4\x8drnega telesa (Rayleigh-Jeansov pribli\xc5\xbeek)._NEWLINE_V astronomiji je podal ve\xc4\x8d teorij o kozmogoniji in leta 1917 ovrgel Laplaceovo teorijo o nastanku Oson\xc4\x8dja. Njegova teorija o nastanku Oson\xc4\x8dja s cigaro, ogromnim kosom snovi, ki ga je Soncu iztrgala bli\xc5\xbenja zvezda, se ni dolgo obdr\xc5\xbeala zaradi male verjetnosti dogodka. Prou\xc4\x8deval je teoreti\xc4\x8dne astrofizikalne probleme. Bil je znan popularizator astronomije.\n_START_SECTION_\nNagrade\n_START_PARAGRAPH_\nKraljeva dru\xc5\xbeba iz Londona mu je leta 1919 za njegove raziskave v uporabni matematiki podelila svojo kraljevo medaljo._NEWLINE_Kraljeva astronomska dru\xc5\xbeba (RAS) mu je leta 1922 podelila zlato medaljo.'